**“จินยอง GOT7” ปรับลุคหล่ออันตราย**

**ใน “HI-FIVE (ไฮ-ไฟว์ โคตรพลังคนอัปเกรด)”**

**กับบทร้ายสุดท้าทายครั้งแรก !!!**

เรียน ท่านสื่อมวลชน

เรื่อง ขอความอนุเคราะห์ข่าวประชาสัมพันธ์

เปิดตัวแบบเรียกเสียงฮือฮาเป็นที่พูดถึงทุกโซเชียลสำหรับการรับบทร้ายเต็มตัวครั้งแรกของ **พัค จินยอง' หรือ จินยอง GOT7** ไอดอลและนักแสดงหนุ่มที่นอกจากเรื่องเพลงฝีมือการแสดงยังไม่ธรรมดามีผลงานดังมากมาย อาทิ **Dream High 2 (ทะยานสู่ฝัน บัลลังก์แห่งดาว 2)**, **Yumi’s Cells Season 2 (ยูมิกับเซลล์สมองสุดอลเวง ซีซั่น 2)** , **The Legend Of The Blue Sea (เงือกสาวตัวร้ายกับนายต้มตุ๋น)**, **Reborn Rich (กลับชาติ ฆาตแค้น)** ล่าสุดกับ **The Witch (สวยต้องสาป)** ที่ได้รับกระแสตอบรับอย่างดี นอกจากนี้ยังการันตีฝีมือการแสดงด้วยรางวัลนักแสดงหน้าใหม่ยอดเยี่ยมจากเวที Baeksang Arts Awards และ Korean Association of Film Critics Awards จากภาพยนตร์ **Christmas Carol (คริสต์มาสแค้น)** โดยครั้งนี้ **จินยอง** จะได้รับบทบาทสุดท้าทาย **“ยองชุน”** ผู้นำกลุ่มคนมีพลังพิเศษที่ได้รับการปลูกถ่ายตับอ่อนและได้พลังในการดูดซับความเยาว์วัย หลังจากเคยหมดพลังและใกล้ตาย เขากลับมาเกิดใหม่พร้อมพลังวิเศษ และเขาต้องการพลังทั้งหมดของ **HI-FIVE** เพื่อกลายเป็น "สิ่งมีชีวิตที่สมบูรณ์แบบ" และครอบครองทุกอย่าง

**จินยอง** ได้เปิดเผยเกี่ยวกับการรับบทบาทสุดท้ายทายในครั้งนี้ว่า*“บทนี้สนุกมากจนไม่มีเหตุผลที่จะปฏิเสธ”* และสำหรับบทวายร้ายครั้งแรก เขาเผยว่า *“มันดีมากที่ได้สวมบทตัวละครที่มีมิติมากขนาดนี้ในมุมมองของนักแสดง”* เขาใส่ใจในการออกแบบคำพูด ท่าทาง และฝึกฝนร่างกายเพื่อถ่ายทอดพลังเยาว์วัยและฉากแอ็กชันที่เข้มข้น โดยผู้กำกับ**คังฮยองชอล** ได้ชื่นชม **จินยอง** ว่า *“เขาเป็นนักแสดงที่ขยันมาก เตรียมตัวอย่างดีเพื่อให้บทนี้เป็นของเขาอย่างแท้จริง และเขาก็ถ่ายทอดมันออกมาได้อย่างยอดเยี่ยม”*

**“HI-FIVE (ไฮ-ไฟว์ โคตรพลังคนอัปเกรด)”** เล่าเรื่องของคนธรรมดา 5 คนที่ได้รับปลูกถ่ายอวัยวะหัวใจ กระจกตา ปอด ตับ และไตจากผู้บริจาค แต่กลับได้รับพลังเหนือธรรมชาติ ตั้งแต่เด็กสาวผู้มีพละกำลังมหาศาล, หนุ่มฮิปสเตอร์ผู้ควบคุมคลื่นแม่เหล็กไฟฟ้า, นักเขียนที่ปล่อยพลังลมได้, ผู้จัดการโรงงานที่สามารถรักษาผู้อื่น และหญิงสาวผู้มีพลังลึกลับที่ไม่สามารถระบุได้ ทั้งห้าคนรวมตัวกันเป็นทีมซูเปอร์ฮีโร่ในชื่อ ‘HI-FIVE’ แต่พวกเขาต้องเจอศัตรูสุดอันตรายที่ได้รับพลังในการดูดกลืนพลังชีวิตของผู้อื่นจากการปลูกถ่ายตับอ่อน และเขาต้องการพลังทั้งหมดของ HI-FIVE เพื่อกลายเป็นผู้มีอำนาจไร้ขีดจำกัดเสียเอง! พลังแห่งยอดมนุษย์จะตกอยู่ในมือของใคร

ภาพยนตร์ **“HI-FIVE (ไฮ-ไฟว์ โคตรพลังคนอัปเกรด)”** เข้าฉายวันที่ 12 มิถุนายน 2568 เป็นต้นไป Exclusive Movie เฉพาะที่โรงภาพยนตร์ในเครือ เอส เอฟ เท่านั้น ผู้สนใจสามารถตรวจสอบรอบฉาย และสาขาที่เข้าฉาย พร้อมซื้อบัตรชมภาพยนตร์ได้ผ่านแอปพลิเคชัน SF Cinema, [www.sfcinema.com](http://www.sfcinema.com/) ติดตามข่าวสารหรือสอบถามรายละเอียดเพิ่มเติมได้ผ่านโซเชียลมีเดีย SF Cinema และ #SFcinema

 “***ลุ้นไปกับภารกิจของยอดมนุษย์สุดปัง*** ***พลังเหนือชั้นเกินต้าน !!***

***ใน “HI-FIVE (ไฮ-ไฟว์ โคตรพลังคนอัปเกรด)”***

***12*** ***มิถุนายน*** ***นี้ ที่โรงภาพยนตร์ในเครือ เอส เอฟ เท่านั้น”***

***SF Exclusive Movie คัดสรรหนังดี เพื่อคนรักหนัง***

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**สอบถามรายละเอียดเพิ่มเติมได้ที่ แผนกประชาสัมพันธ์ บริษัท เอส เอฟ คอร์ปอเรชั่น จำกัด (มหาชน)**

วฤนดา วิชชุลตา (ด๊ะห์) 086-789-7363 E-mail: [Varinda\_vi@sfcinema.com](mailto:Varinda_vi@sfcinema.com)

วรเดช รุ่งโรจน์บูลย์ (นัท) 082-786-3419 E-mail: [Voradej\_r@sfcinema.com](mailto:Voradej_r@sfcinemacity.com)